#rrkitskuier: 'n Blitzbok staan twee pare tokse vol | rooi rose #rrkitskuier: 'n Blitzbok staan twee pare tokse vol | rooi rose
Tee & Taai Toffies
#rrkitskuier: 'n Blitzbok staan twee pare tokse vol
As daar een span is waarop ons baie trots kan wees, is dit die Blitzbokke. Deel 'n vyftienman-span deur twee en jy kry 'n span wat van jou 'n man of 'n muis maak: die Suid-Afrikaanse sewes-rugbyspan word nie verniet die Blitzbokke genoem nie! Ons het gaan inloer by 'n paar van die spanlede om uit te vind wie hulle laat lag, hoe hulle hul toere baasraak en wat van hulle trotse Suid-Afrikaners maak.
Deur Corné Greeff & Bea Lingenfelder. Hooffoto: JJ Harmse.
'n Blitzbok moet harde klippe kou om tot die span se naam gestand te doen: om span te kry en sy posisie te behou sit nie in enigiemand se broek nie. Die tegnieke, soos vlugvoetigheid, is baie spesifiek en die fiksheidprogram vereis uiterse deursettingsvermoë.
Die ondersteuning en verhouding tussen die spelers is duidelik spesiaal as 'n mens kyk na hulle sosiale media, luister na hulle gesprekke en selfs kyk hoe hulle saamwerk tydens 'n wedstryd. Die Hong Kong-span, byvoorbeeld, het vir kaptein Philip Snyman die onderstaande foto op Maandag, 2 April, gestuur om simpatie teenoor hom en familie te toon vir die verlies van Philip se pa, Flip Snyman.
One of our brothers lost his father. So we share his pain and grief. To @philipsnyman and family, our sincerest condolences. From all of us here at @hksevens @philipsnyman @asics_za @castlelagersa @fnbsa @hsbcworld7s @sas_hp #RIPFlipSnyman @marco_labas @ryan_oosthuizen @smithrhyno @schoemanmarius @m_mafuma @davidszain @heinobez @nadiaclenzos @sticksjunior_14 @jamesmurphysa @dewaldhuman10 mullerdup15 @mfundo_ndhlovu14 #crossforPhilip
A post shared by SA Rugby (@bokrugby) on Apr 1, 2018 at 10:27pm PDT
Tussendeur moet die spelers ook tyd maak vir hul families. 'n Groot uitdaging is tydsbekerening tussen persoonlike en professionele lewe en om 'n lewensmaat te vind wat jou te alle tye ondersteun en veral jou loopbaanverantwoordelikhede ondersteun. Mens vind so 'n maat nie om elke hoek en draai nie en tog bewys sommige van die spelers dat dit wel moontlik is met sosiale media-profiele vol gelukkige trou- en familiefoto's. Ander verkies egter nog die enkelloperstrein – vir nou.
'n Gedeelte van die Blitzbokke-oefengroep neem hierdie naweek, 6-8 April 2018, deel aan die 2018 Cathay Pacific HSBC Hong Kong Sewes-toernooi, terwyl nog 'n span Suid-Afrika gaan verteenwoordig by die 2018 Statebondspele in Australië. Hulle speel hul eerste wedstryd op Vrydag 13 April 2018.
Lees ook: eerste goud vir Suid-Afrika by die 2018 Statebondspele.
Die volgende Blitzbokke gaan Suid-Afrika verteenwoordig by die Statebondspele: Tim Agaba, Philip Snyman, Dylan Sage, Werner Kok, Kyle Brown, Branco du Preez, Rosko Specman, Justin Geduld, Cecil Afrika, Ruhan Nel en Siviwe "Shakes" Soyizwapi (reserwe).
Kyk hierdie video waar die Blitzbokke met ons gesels oor wie die grapmaker in die span is, wie eerste vir oefening opdaag en wat hulle voor 'n wedstryd doen.
plaaslikrugbysuid-afrikalocaltrots suid-afrikaansbekendecelebBlitzbokke#rrKitskuierSA RugbyCommonwealth 2018sevens rugby
Sien die genade, en weet: ons gaan okay wees!
Zenobia Kloppers gesels oor Fiela se Kind
Medaljeloos, maar wenners van ons harte!
© 2020 rooi rose Magazine | Caxton Magazines Digital | Voorwaardes En Bepalings | Terms & Conditions | Kontak Ons| Ons Gebruik Cookies